burgasdotpro/wikipedia huggingface dataset:
Kratnov

Kratnov je potok na Záhorí, vo východnej časti okresu Senica. Je to ľavostranný prítok Teplice, meria 3,6 km a je tokom V. rádu.
Pramení v západnej časti Myjavskej pahorkatine, na severozápadnom svahu Vinohrádkov (340,2 m n. m.) a severovýchodne od obce Hlboké, v nadmorskej výške približne 285 m n. m. V pramennej oblasti preteká územím s výraznými prejavmi činnosti dažďovej vody vo forme výmoľov a sprvu tečie západným smerom cez lokalitu Kratnov. Na hornom toku zľava priberá krátky prítok taktiež zo severozápadného svahu Vinohrádkov a tečie severne od obce Hlboké. Následne sa postupne stáča na severozápad až sever a preteká východným okrajom mesta Senica. Východne od centra mesta ústi v nadmorskej výške cca 204,5 m n. m. do Teplice.
Barcelona KIA 2007

Barcelona KIA 2007 bol tenisový turnaj okruhu WTA, ktorý sa konal v španielskej Barcelone od 11. júna do 16. júna 2007. Vyhrala ho Meghann Shaughnessyová, ktorá vo finále porazila nenasadenú Edinu Gallovitsovú 6-3, 6-2. Bol to jej šiesty titul na okruhu WTA.
Dvojhry.
Nasadenie.
V zozname sú nasadené hráčky. V zátvorkách je kolo, ktorom vypadli.
Štvorhry.
Nasadenie.
V zozname sú nasadené páry. V zátvorkách je kolo, ktorom vypadli.
Kvalifikácia dvojhry.
Štyri hráčky, ktoré sa kvalifikovali:
Nasadenie.
V zozname sú nasadené hráčky. V zátvorkách je kolo, ktorom vypadli.
Barcelona Ladies Open

Barcelona Ladies Open je ženský tenisový turnaj, ktorý sa koná v španielskej Barcelone. Je to turnaj typu Tier IV na okruhu WTA s celkovou dotáciou 145 000 $ a hrá sa na červenej antuke. V Barcelone sa antukový turnaj sa hral do roku 1995. Až po dvanástich rokoch sa turnaj hral opäť. Organizátorkou turnaja v roku 2007 bola bývalá španielska hráčka Arantxa Sánchezová Vicariová.
Vanguard TV3

Vanguard TV3 bol prvý americký pokus vyslať satelit na obežnú dráhu okolo Zeme. Bol to malý satelit na testovanie 3-stupňovej rakety Vanguard a štúdium vplyvu prostredia na satelit a jeho systémy na obežnej dráhe okolo Zeme. Taktiež bol určený na získanie geodetických údajov.
Jeho pokus o štart 6. decembra 1957 bol neúspešný. Motor sa zapálil a raketa začala stúpať, ale 2 sekundy po vzlietnutí vo výške asi 1,2 metra raketa stratila ťah a spadla späť na štartovaciu rampu. Tým sa palivové nádrže roztrhali, palivo sa vznietilo a vybuchlo. Raketa bola zničená a štartovacia rampa sa poškodila. Družica Vanguard 1A bola vymrštená do vzduchu a pristála neďaleko. Jej vysielače stále vysielali signál o polohe, avšak družica bola neopraviteľne poškodená a nedala sa znovu použiť. Je vystavená v National Air and Space Museum.
Presná príčina havárie sa nikdy nezistila. S najväčšou pravdepodobnosťou bolo príčinou zlé tesnenie medzi palivovou nádržou a raketovým motorom. Ďalej mohlo ísť o prerušenie palivového prívodu, alebo nízky tlak, ktorý dovolil horiacemu palivu vrátiť sa spať do palivovej nádrže.
Technické parametre družice.
Hmotnosť užitočného zaťaženia rakety bola 1,36 kg. Družica mala podobu hliníkovej gule s priemerom 152 mm. Obsahovala vysielač s výkonom 10 mW, ktorý vysielal na frekvencii 108 MHz a napájala ho ortuťová batéria; ako aj vysielač s výkonom 5 mW, ktorý vysielal na frekvencii 108,03 MHz a napájalo ho šesť solárnych panelov pripevnených na tele družice.
Vysielače boli primárne určené na určovanie pozície a získavanie inžinierskych dát, ale slúžili aj na meranie hustoty elektrónov medzi družicou a pozemnou stanicou. Vanguard tiež niesol dva termistory na zisťovanie vnútorných teplôt v družici kvôli ďalšiemu zlepšeniu efektívnosti termálnej ochrany.
Llaima

Llaima je aktívny stratovulkán, nachádzajúci sa v čilskom regióne Araucanía. Je to jeden z najaktívnejších vulkánov v Čile. Od druhej polovice 18. storočia bolo zaznamenaných približne 50 menších, alebo stredne silných explozívnych erupcií, posledná na jar roku 2003.
Sopka leží na staršej, širokej kaldere, ktorá sa sformovala pred 13 200 rokmi a jej vznik sprevádzala erupcia vulkanického materiálu, známeho ako súvrstvie "Curacutínske ignimbrity". Masív vysokej sopky je tvorený prevažne bazaltami a andezitmi. Na svahoch sa nachádzajú početné troskové kužele.
Slizovky v širšom zmysle

Slizovky (lat. Myxomycota s.l.) je súhrnné označenie (v starších systémoch taxón, spravidla oddelenie) istých jednoduchých parazitických alebo saprofytických hubovitých organizmov, ktorých telo je tvorené špeciálnym druhom stielky, nahou amébovito sa pohybujúcou plazmatickou hmotou nazývanou plazmódium. Spôsobujú nádorové ochorenia rastlín, pred ktorými ich možno chrániť postrekom modrou skalicou.
Delenie a zaradenie.
Systematicky sa spravidla delili na tri alebo štyri triedy (nádorovky sa niekedy neuvádzali):
Pôvodne sa slizovky v širšom zmysle považovali za oddelenie (resp. viacero taxónov) húb alebo za sesterský taxón húb pod rastlinami; pravé slizovky sa považovali alternatívne za meňavky, teda vyslovene živočíchy. V súčasnosti sa slizovky v širšom zmysle (rozdelené na jednotlivé hlavné zoskupenia, nie ako celok) zaraďujú pod prvoky (a to akrázie, pravé slizovky a nádorovky) a pod Chromista (a to vodné slizovky) resp. v úplne najnovších systémoch (Adl et al. 2005 a podobne) do taxónov Amoebozoa (a to pravé slizovky), Excavata (a to akrázie), Rhizaria (a to nádorovky) a Chromalveolata – Labyrinthulomycota (a to vodné slizovky). Aj dnes sa však neformálne považujú aj za "hubovité organizmy" (huby v širšom zmysle). Pozri aj Systém živých organizmov.
Papraďorasty (vrátane plavúňorastov)

Papraďorasty (lat. "Pteridophyta" alebo "Pteridophytina") alebo výtrusné cievnaté rastliny [v užšom zmysle] je súhrnné označenie (resp. v starších systémoch taxón) niekoľkých taxónov (oddelení alebo po staršom tried) výtrusných rastlín. Telo papraďorastov je už rozlíšené (diferencované) na dve základné časti - koreň a výhonok. Patria teda medzi vyššie rastliny ("Cormobionta") a cievnaté rastliny.
Charakteristika.
Sú to nekvitnúce rastliny, ktoré sa rozmnožujú haploidnými výtrusmi (spórami). Tie dozrievajú v sporangiách - výtrusniciach. Podľa typu výtrusníc možno rozdeliť papraďorasty na
Z výtrusov vyrastá stielkatý prvorast – protálium. Ten je, tak ako aj výtrus, haploidný (má iba 1 chromozómovú sadu) a predstavuje teda gametofyt. Na gametofyte sa vytvoria pohlavné orgány – samčie plemennícke (anterídiá) a samičie zárodočné (archegóniá). V nich vznikajú pohlavné bunky, samčie sprematozoidy a samičia oosféra . Po oplodnení vzniká embryo, z ktorého vyrastá vlastná rastlina papradorastov s výtrusnicami. Táto predstavuje nepohlavnú generáciu – sporofyt. Sporofyt je dominantný nad gametofytom, hoci v niektorých prípadoch je schopný samostatného života nezávislého od gametofytu. Dominanciou sporofytu a pravými vodivými pletivami sa papraďorasty odlišujú od machorastov. 
Papraďorasty sú veľmi starou skupinou. Ich najstaršie fosílie pochádzajú zo silúru. Najväčšie rozšírenie dosiahli v karbóne a perme, kedy existovali aj ich stromovité formy (v súčasnosti už vyhynuté). Z ich zvyškov vznikli fosílne palivá ako je uhlie, ropa či zemný plyn.
Systematika.
papraďorasty/výtrusné cievnaté rastliny:
V súčasnosti je rozšírený fylogenetický systém PPG I. V ňom sa zvyknú papraďorasty v slovenčine nazývať aj papraďovité rastliny a z vyššie uvedených taxónov nezahŕňajú plavúňorasty - pozri PPG I a papraďovité rastliny (opak plavúňovitých rastlín).
Open Gaz de France 2007

Open Gaz de France 2007 bol tenisový turnaj okruhu WTA, ktorý sa konal vo francúzskom Paríži od 5. februára do 11. februára 2007. Vyhrala ho Nadežda Petrovová, ktorá vo finále porazila nenasadenú Luciu Šafářovú 4-6, 6-1, 6-4. Bol to jej siedmy titul na okruhu WTA.
Dvojhry.
Nasadenie.
V zozname sú nasadené hráčky. V zátvorkách je kolo, ktorom vypadli.
Štvorhry.
Nasadenie.
V zozname sú nasadené páry. V zátvorkách je kolo, ktorom vypadli.
Kvalifikácia dvojhry.
Štyri víťazky kvalifikácie:
Nasadenie.
V zozname sú nasadené hráčky. V zátvorkách je kolo, ktorom vypadli.
West New York

West New York je mesto v okrese Hudson County v štáte New Jersey v Spojených štátoch. Podľa sčítania v roku 2000 tu žilo 45 768 obyvateľov.
Montgomery

Montgomery môže byť:
priezvisko:
Montgomery (Alabama)

Montgomery je hlavné a druhé najväčšie mesto v americkom štáte Alabama a sídlo okresu Montgomery County. Je zaujímavé spojitosťou s občianskou vojnou, pretože to bolo prvé hlavné mesto konfederácie a prvé miesto hnutia za občianske práva. Má rozlohu a žije tu vyše 200-tisíc obyvateľov (2005), v metropolitnej oblasti okolo 470-tisíc.
Open GDF Suez

Open GDF Suez, predtým Open Gaz de France je tenisový turnaj typu Tier II na okruhu WTA, ktorý sa koná v Paríži vo Francúzsku. Koná sa od roku 1993 a hrá sa v hale na tvrdom koberci.
Rekord v počte získaných titulov držia Martina Navrátilová, Serena Williamsová a Amélie Mauresmová, ktoré získali po dva tituly.
Šiltron

Šiltron je skupina vojakov, ozbrojená kopijami a ďalšími drevcovými zbraňami (halapartne, oštepy), pomocou ktorých odvracajú útok nepriateľskej jazdy. Šiltron neznamená žiadne špeciálne zoskupenie alebo tvar vojenskej formácie. Sú dva zaznamenané prípady škótskych kruhových šiltronov: armáda Williama Wallacea pri Falkirku a jednotky Thomasa Randolpha počas prvého dňa bitky pri Bannockburne. Ale je mnoho prípadov lineárnych šiltronov: Glentrool, hlavná bitka pri Bannockburne, Mytone, Dupplin Muire, Culbleane, Halidon Hille, Neville's Crosse a Otterburne.
Hoci je šiltron považovaný hlavne za obrannú formáciu, nebolo to obranné použitie. Rozhodlo bitku Bannockburne. Robert Bruce cvičil svojich vojakov ako používať kopiju v útoku, čo vyžadovalo veľkú disciplínu, a zatlačil anglickú armádu na nevýhodný terén. Tento akt sa podobal útoku kopijí, ktorý priniesol víťazstvo pri Stirlingskom moste. Brusova nová taktika bola reakcia na zdrvujúcu porážku Škótov pri Falkirku (1298), kedy tradičné použitie šiltronu zlyhalo proti anglickým lukostrelcom.
Takticky je šiltron podobný terciom (španielska zmiešaná pechota, 3000 kopijníkov a mušketierov, hlavne počas talianskych vojen) a napoleonovým pechotným útvarom, ktoré oba slúžili na obranu proti jazde.
Tallahassee

Tallahassee je hlavné mesto amerického štátu Florida a sídlo okresu Leon County. Hlavným mestom Floridy sa stalo v roku 1824. Má rozlohu a v roku 2010 tu žilo vyše 181-tisíc obyvateľov, zatiaľ čo v metropolitnej oblasti okolo 367-tisíc.
ATP Masters Series 2007

ATP Masters Series je časť okruhu tenisových turnajov organizovaných ATP, zvaného ATP Tour. 
V tabuľka nižšie sú zobrazené turnaje ATP Masters Series v roku 2007. 
Turnaje ATP Masters Series sú určené pre najlepších profesionálnych hráčov. Na týchto podujatiach hráči môžu získať viac bodov do rebríčka ATP ako na turnajoch International Series, ale menej ako na grandslamových turnajoch.
Detaily turnajov.
Indian Wells.
Dvojhra.
"Poznámky:"
Štvorhra.
"Poznámky"
Little Rock

Little Rock je hlavné a najľudnatejšie mesto amerického štátu Arkansas. Je to tiež sídlo okresu Pulaski County, má rozlohu . Metropolitná oblasť má okolo 700-tisíc obyvateľov.
Demografia.
Obyvatelia hispánskeho pôvodu, bez ohľadu na rasu, tvoria 2,5% populácie.
Chełm

Chełm je poľské mesto v Lubelskom vojvodstve. Má 68 160 obyvateľov (2006).
Valúchovský potok

Valúchovský potok je potok na Kopaniciach, v severozápadnej časti okresu Myjava. Je to pravostranný prítok Teplice, meria 2,6 km a je tokom V. rádu.
Pramení v Bielych Karpatoch, v podcelku Žalostinská vrchovina, na juhojuhovýchodnom úpätí Žalostinej (621,4 m n. m.) v nadmorskej výške cca 475 m n. m. Od prameňa tečie sprvu juhojuhovýchodným smerom, preteká lokalitou Valúchová a z pravej strany priberá prítok od osady Bohušovci. Ďalej už pokračuje juhovýchodným smerom cez osadu Valúchovci a sprava ešte priberá prítok prameniaci východne od kóty 479 m. Napokon podteká cestu II. triedy č. 500 a pri samote Žurkov mlyn, juhozápadne od obce Vrbovce, ústi v nadmorskej výške 299,7 m n. m. do Teplice.
Liešťanský potok

Liešťanský potok je potok na Záhorí, v severnej časti okresu Myjava. Je to ľavostranný prítok Teplice, meria 3,9 km a je tokom V. rádu.
Pramení v Bielych Karpatoch, v podcelku Žalostinská vrchovina, na severoseverozápadnom svahu Kobylieho vŕšku (628,6 m n. m.) v lokalite Košiare, v blízkosti štátnej hranice s Českom, v nadmorskej výške približne 560 m n. m. Od prameňa tečie na krátkom úseku najprv na západ, potom sa stáča na juhojuhozápad a zľava priberá prítok (393,5 m n. m.) z juhozápadného svahu Kobylieho vŕšku. Následne sa stáča západným smerom, opúšťa územie CHKO Biele Karpaty (ktorým od prameňa tiekol), podteká cestu II. triedy č. 499 i železničnú trať Nové Mesto nad Váhom – Veselí nad Moravou a zľava priberá prítok prameniaci východne od osady Omastovci. Potom tečie západoseverozápadným smerom do osady Lieštie, kde priberá ľavostranný prítok (2,3 km) z juhovýchodného svahu Ostrého vrchu (601,5 m n. m.), pričom sa tento prítok vetví na dve ramená. Napokon už tečie smerom na severozápad, z pravej strany priberá prítok spod Machovej (578,9 m n. m.) v Česku, podteká cestu II. triedy č. 500 a pri osade Miechnovci, severovýchodne od obce Vrbovce, ústi v nadmorskej výške cca 337 m n. m. do Teplice.
Okres (Afganistan)

Okres ("woleswali") je v Afganistane jednotka druhej úrovne administratívného rozdelenia po provinciách.
Počet okresov v Afganistane sa v priebehu rokov menil, vytvárali sa nové okresy rozdelením už existujúcich. Pred rokom 1979, bolo 325 okresov. neskôr počet narástol na 329, a v roku 2004 pri významnejšej reorganizácií viedlo k zvýšeniu až na 397. Od júna 2005, afganský minister vnútra stanovil 398 okresov, rozdelených medzi 34 provincií. 
Rozdelenie okresov (všetky mená okresov sú uvedené v anglickom, nie slovenskom, prepise):
Cheyenne

Cheyenne je hlavné mesto amerického štátu Wyoming a sídlo okresu Laramie County. 
Má rozlohu 5 790 ha a 59 466 obyvateľov (2010).
Rovenský potok

Rovenský potok je potok na Záhorí, vo východnej časti okresu Senica. Je to pravostranný prítok Teplice, meria 5,3 km a je tokom V. rádu.
Pramení v Chvojnickej pahorkatine, v podcelku Senická pahorkatina, východne od kóty 291,8 m v lokalite Krížnice, v nadmorskej výške približne 275 m n. m. Od prameňa tečie sprvu severojužným smerom, pričom sa dvakrát esovito stáča a zľava priberá krátky prítok prameniaci taktiež východne od spomenutej kóty. Ďalej sa stáča juhojuhovýchodným smerom, sprava priberá krátky prítok vznikajúci severoseverozápadne od obce Rovensko a následne preteká intravilánom tejto obce. V obci priberá zľava najprv prítok z oblasti Teregovských záhonov, potom prítok (2 km) prameniaci juhozápadne od obce Sobotište a mení smer toku na juhojuhozápad. Sprava ďalej priberá Rybnícky potok, opäť tečie severojužným smerom, pričom vytvára oblúk prehnutý na východ. Na dolnom toku sa potom stáča najprv na západ, potom znovu na juh a preteká intravilánom mesta Senica, kde zľava ešte priberá prítok tečúci cez Sotinu. V blízkosti centra mesta potom ústi v nadmorskej výške cca 198 m n. m. do Teplice.
Chajbarský priesmyk

Chajbarský priesmyk (urdsky درہ خیبر) je najvýznamnejší priesmyk, spájajúci Afganistan s Pakistanom. Nachádza sa v nadmorskej výške 1 070 m.
Poloha a význam.
Priesmyk vedie cez juhovýchodný výbežok Hindúkuša. Vrchol priesmyku je 5 kilometrov v Pakistane. Cesta vedúca priesmykom a spojujúca afganský Torcham s pakistanským Péšávarom bola vybudovaná Britmi v roku 1879.
Dejiny.
Cez Chajbarský priesmyk viedla dôležitá obchodná cesta zo Strednej Ázie na Indický subkontinent. Pre jeho strategickú polohu priesmykom prechádzali početné vojenské výpravy, začínajúc Alexandrom Veľkým, cez vpády moslimov na Indický subkontinent až po vpády Britov do Afganistanu za anglo-afganských vojen.
Madison (Wisconsin)

Madison je hlavné mesto amerického štátu Wisconsin a sídlo okresu Dane County. Je druhým najväčším mestom Wisconsinu po Milwaukee. 
Madison je univerzitné mesto, administratívne a hospodárske centrum, ako aj stredisko rovnomennej aglomerácie. Má rozlohu a žije tu okolo 233-tisíc obyvateľov. Pomenované je po Jamesovi Madisonovi, štvrtom prezidentovi Spojených štátov.
Olympia (Washington)

Olympia je hlavné mesto amerického štátu Washington. Začlenené bolo 28. januára 1859. Má rozlohu a podľa sítania obyvateľstva v roku 2010 tu žije 46 478 obyvateľov. Je tiež sídlom okresu Thurston County.
Rybnícky potok (prítok Rovenského potoka)

Rybnícky potok je krátky potok na Záhorí, vo východnej časti okresu Senica. Je to pravostranný prítok Rovenského potoka, meria 1,8 km a je tokom VI. rádu.
Prameň.
Pramení v Chvojnickej pahorkatine, v podcelku Senická pahorkatina, juhovýchodne od kóty 278,4 m v lokalite Záhumenice západne od obce Rovensko, v nadmorskej výške približne 216 m n. m. 
Opis toku.
Sprvu tečie na krátkom úseku severojužným smerom a sleduje cestu č. 51 na pravom brehu. Ďalej už tečie juhojuhovýchodným smerom odlesnenou poľnohospodárskou krajinou na katastrálnom území Rovenska. Juhojuhozápadne od tejto obce, v lokalite Papánkovo, sa v nadmorskej výške cca 203,5 m n. m. vlieva do Rovenského potoka. Nepriberá žiadny prítok.
Montpelier

Montpelier môže byť:
Montpelier (Vermont)

Montpelier je hlavné mesto amerického štátu Vermont a sídlo okresu Washington County. Má rozlohu a žije tu okolo 8-tisíc obyvateľov.
Prievidza III. Necpaly

Prievidza III. Necpaly sú mestská časť Prievidze.
Necpaly nad Nitrou.
Jadrom mestskej časti je pôvodne samostatná obec Necpaly, ktorá sa spomína už v roku 1355, kedy patrila bojnickému panstvu. V rokoch 14311432 ju spustošili husitské a v roku 1678 Thőkölyho vojská. V roku 1553 mala 6 port, v roku 1715 11 domácnosti a v roku 1828 už 34 domov a 238 obyvateľov. 
Od roku 1927 bol úradný názov Necpaly nad Nitrou (pre odlíšenie od Necpál v okrese Martin). V roku 1945 bola obec pripojená k Prievidzi.
Dover

Dover môže byť:
Dover (Delaware)

Dover je hlavné mesto federálneho štátu Delaware v Spojených štátoch amerických. Je to druhé najväčšie mesto v Delaware a sídlo okresu Kent County. Má rozlohu 58,8 km² a žije tu približne 36-tisíc obyvateľov (2010).
Slizovky

Slizovky (lat. Myxomycota) môže byť:
Konsole

Konsole je slobodný softvér a terminálový emulátor, ktorý je súčasťou KDE. Jeho zdrojový kód je kompletne prepísaný, na rozdiel od mnohých iných terminálových emulátorov odvodených od xterm-u alebo rxvt. Konsole naprogramoval Lars Doelle.
KDE aplikácie ako Konqueror, Kate a KDevelop používajú Konsole prostredníctvom KPart na zapúzdrenie terminálovej funkcionality.
O myšiach a ľuďoch (film)

O myšiach a ľuďoch je americký film z roku 1992 natočený podľa rovnomennej novely od Johna Steinbecka. Je v poradí treťou filmovou adaptáciou tejto Steinbeckovej novely. Hlavné úlohy vo filme stvárnili herci John Malkovich a Gary Sinise, ktorý zároveň film aj režíroval. 
Príbeh.
Dvaja robotníci, Lennie Small a George Milton, utekajú z farmy Weed, pretože Lennie sa rozhodol hladkať šaty jedného dievčaťa, ktoré sa mu páčili, zatialčo dievča si to vysvetlilo ako pokus o znásilnenie. Lennie je mentálne postihnutý, veľký, fyzicky zdatný muž. George je bystrý mladík, ktorý sa o Lennieho stará a každú chvíľu ho vyťahuje z kaše. Lennie mu je na príťaž, ale nedokáže ho opustiť, pretože cíti za neho zodpovednosť. George musí Lenniemu často rozprávať o zajačej farme, ktorú si založia keď si na ňu zarobia, pretože Lennie veľmi túži starať sa o králiky. 
Obaja odídu pracovať na iný ranč, kde sa zoznámia so starým jednorukým zametačom Candym, s predákom Slimom vzbudzujúcim rešpekt a zároveň dôveru, synom majiteľa farmy Curlym. 
Candy sa rozhodne pripojiť sa k plánu Gorga a Lennieho na zriadenie zajačej farmy. 
Curly je bývalý zápasník s nízkou postavou a nemá rád Lennieho, pretože je veľký a silný. Pri bitke s Lenniem, ktorú Curly vyprovokuje, Curly niekoľkokrát udrie Lennieho. Ten sa nechce biť, pretože George ho naučil, aby nikomu neubližoval. Ale po tom čo mu George povie aby sa bránil, Lennie zláme Curlymu ruku. Slim presvedčí Curlyho, aby tvrdil, že svoje zranenie získal pri nehode pri stroji. 
Pri rozhovore Lennieho s Curlyho ženou, mu Curlyho žena dovolí pohladkať jej vlasy, ale Lennie ju nevedomky vyťahá za vlasy. Keď začne kričať, Lennie sa ju snaží umlčať a pritom jej nechtiac zlomí väzy. Lennie sa spamätá a utečie na vopred dohodnuté miesto, ktoré mu George stanovil pre prípad, že niečo veľmi zlé urobí. Po objavení mŕtvoly sa Curly rozhodne Lennieho prenasledovať a zabiť. George pochopí, že Lennieho nenechajú na žive a vydá sa za ním, aby ho dostihol skôr ako Curly. Keď ho nájde, rozpráva mu znovu o ich farme a potom ho strelí zozadu do hlavy. 
Ocenenia.
Gary Sinise získal za tento film nomináciu na Zlatú Palmu na filmovom festivale v Cannes v roku 1992.
Špačinčanka

Špačinčanka je folklórna skupina v obci Špačince.
História.
Vznikla v roku 1978 pri Obecnom úrade Špačince. Jej cieľom bolo zozbierať, oživiť a zachovať piesne, tance, zvyky obce a zároveň pre túto činnosť získať mladých ľudí. Špačinčanka patrí k popredným interpretom folklórneho bohatstva trnavskej oblasti. Má 25 členov rôznych vekových kategórií.
Repertoár tvoria folklórne pásma "Regrúti, Večery na priedomí, Svadba, Žatva, Vianoce, Fašiangy, Rok na dedine", "V šenku, Pri víne" - ako aj kratšie folklórne útvary prezentované v tradičných slávnostných a pracovných krojoch s využitím pôvodných rekvizít.
Skupina Špačinčanka je častým hosťom festivalov, folklórnych a iných podujatí v rámci celého Slovenska. Známe sú jej nahrávky pásem "Regrúti", "Svadba" v Slovenskom rozhlase, ale i tanec "V širém poli" vo filme "Zem spieva ďalej". Úspešné boli aj súťažné vystúpenia na celoštátnych prehliadkach Nositelia tradícií v roku 1997 vo Zvolene a v roku 2003 v Banskej Bystrici, kde Špačinčanka reprezentovala ako víťaz krajského kola v Trnave a získala jedno z popredných umiestnení. Mužská skupina po víťazstve na krajskom kole postúpila na celoštátnu prehliadku Festival hudobného folklóru.
Kroje.
Folklórny súbor používa trnavské kroje. Ženský sviatočný kroj je zdobený bohatou výšivkou. Rukávce sú z tenkého plátna a siahajú po lakeť. Najvzácnejšia je na nich výšivka. K rukávcom sa pridávajú "tacle" – volány okolo ruky. Pod hrdlo sa pripína biela mašľa, vyšívaná zlatou niťou alebo vykladaná flitrami. Na konci sú strapce. Okolo krku je čipkovaný "krézel" – golier. K rukávcom sa oblieka "prucel" ušitý z brokátu. Sukňa je drobno nariasená, pod ňou sa nosia naškrobené "bočnice" zdobené čipkou. Na sukňu sa dáva zástera, jej okraje sú taktiež bohato vyšívané. Pokrývku hlavy u vydatých žien tvorí čepiec. V zime sa nosí vlniak, obyčajne čiernej farby, lemovaný strapcami.
Mužský kroj tvoria čierne úzke nohavice, na rukávoch vyšívaná biela košeľa a "prucel" – vesta z kvetovaného brokátu. Pod krkom nosia muži mašle a na hlave klobúk s úzkou strieškou, u mládencov s kosierkami. Ku kroju sa nosia čierne čižmy s tvrdými sárami, u žien na päte preštepované žltou niťou.
Sollipulli

Sollipulli je sopečná kaldera, nachádzajúca sa v čilskom regióne Araucanía, asi 10 km západne od argentínskej hranice. Okraje kaldery sú posiate niekoľkými dacitovými lávovými dómami, troskovými kužeľmi a explozívnymi krátermi.
Vek kaldery nie je známy, nakoľko nie sú identifikované formácie, uložené pri jej vzniku (čo dáva možnosť, že pôvod kaldery je aj nevulkanický). Postkalderové štádium prinieslo niekoľko väčších explozívnych erupcií (920 ± 75 pred Kr., 1240 ± 50), preto, aj keď je kaldera Sollipulli menej známa ako neďaleké stratovulkány Llaima a Villarrica, predstavuje oveľa väčšie vulkanické nebezpečenstvo.
Villarrica

Villarrica mže byť:
Hopmanov pohár 2007

Hopmanov pohár 2007 bol devätnásty ročník Hopmanovho pohára, turnaja zmiešaných družstiev v tenise. Zúčastnilo sa na ňom osem družstiev svetovej skupiny vrátane víťaza kvalifikácie ázijského regiónu. Prvé zápasy sa odohrali 30. decembra 2006 a finálové zápasy 5. januára 2007 na dvorcoch Burswood Entertainment Complex v austrálskom Perthe. Víťazom sa stalo družstvo Ruska, Nadia Petrovová a Dmitrij Tursunov, ktoré vo finále porazilo družstvo Španielska, Anabel Medinová Garriguesová a Tommy Robredo.
Kaštieľ v Ivanke pri Dunaji

Kaštieľ v Ivanke pri Dunaji sa nachádza v Ivanke pri Dunaji asi 14 km severovýchodne od Bratislavy. Kaštieľ je romanticky pôsobiaca stavba v parku s výraznou siluetou. Postavený bol v rokokovom slohu v 3. štvrtine 18. storočia pre rod Grassalkovichovcov. Tí ho vlastnili až do roku 
1841, keď jeho mužská vetva Antonom III. vymrela a ich ivanský majetok bol vydražený. 
Kaštieľ a majetok kúpil Michal Obrenovič, srbské knieža a istý čas srbský panovník, ktorý v rokoch 1842 - 1858 žil v exile v Rakúsku. V Ivanke si zriadil vidiecke sídlo. Obrenovič sa v roku 1853 sa oženil s uhorskou šľachtičnou grófkou Júliou Hunyadyovou. V roku 1855 v kaštieli Obrenoviča tajne navštívil Ľudovít Štúr, ktorý žil pod policajným dozorom v Modre. Túto udalosť pripomína aj pamätná tabuľa. Keď v roku 1856 postihol Ivanku požiar, dal kaštieľ upraviť. Odstránil juhozápadnú časť existujúcej budovy a na jej mieste dal vybudovať vežu, ktorá slúžila ako vodojem.
Začiatkom 20. storočia noví vlastníci Huňadyovci dali kaštieľ neogoticko-secesne upraviť. Dnes predstavuje poschodovú budovu s architektonickým riešením vychádzajúcim zo vzorov stredovekej architektúry, z kombinácie románskych a gotických prvkov na fasádach ako napr. arkiere, balkóny, okná, kružby. Polygonálna veža objektu, ukončená helmicou je secesná. Reprezentačný kaštieľ bol pôvodne obklopený rozsiahlym francúzskym parkom.
1. januára 1943 sa do ivanskeho kaštieľa prisťahovali jezuiti, ktorí ho odkúpili od grófa Hunyadyho. Zriadili tu internát pre mládež študujúcu na ich gymnáziu v Bratislave.
V roku 1948 bol komunistami majetok jezuitom vyvlastnený, tzv. "znárodnený". Prešiel do rúk Povereníctva poľnohospodárstva. 
Po roku 1989 sa reštitúciou opäť vrátil do správy Spoločnosti Ježišovej - jezuitov. V súčasnosti je kaštieľ zrekonštruovaný a sídlia v ňom najmä dve inštitúcie: jezuitské Centrum spirituality Loyola a Kolégium Antona Neuwirtha. 
Kolégium Antona Neuwirtha je študentské kolégium založené podľa vzoru tradičných oxfordských kolégií. Poskytuje dvojročný internátny program pre študentov vysokých škôl so zameraním na štúdium filozofie, vzťahu kresťanstva a kultúry a osobnostný rozvoj.
Myjavská pahorkatina

Myjavská pahorkatina je geomorfologický celok na západnom Slovensku. Najvyšším vrchom je Bradlo ().
Polohopis.
Z geomorfologického hľadiska je súčasťou subprovincie Vonkajšie Západné Karpaty a oblasti Slovensko-moravské Karpaty. Jedinou geomorfologickou časťou sú Brančské bradlá. V starších členeniach zahŕňala Myjavská pahorkatina aj Chvojnickú pahorkatinu.
Myjavskú pahorkatinu obklopujú na juhovýchode Malé Karpaty, na východe Považské podolie a na severe Biele Karpaty. Západným smerom nadväzuje Chvojnická pahorkatina juhozápadne sa rozprestiera rovina Borskej nížiny. V severnej polovici centrálnej časti leží mesto Myjava, ktorým preteká rovnomenná rieka, odvodňujúca západnú časť územia do Moravy. Vodné toky z východnej časti pahorkatiny smerujú do Váhu.
Geológia.
Myjavská pahorkatina patrí do skupiny flyšových pohorí aj keď geologická stavba oblasti je relatívne pestrá. Západná časť je budovaná ílovcami, siltovcami, pieskami, pieskovcami, štrkmi a zlepencami z obdobia spodného miocénu. Východná časť je rôznorodejšia. Okrem spomenutých hornín (v najvýchodnejšej časti) sa v severnej časti vyskytujú pieskovce, zlepence, ílovce obdobia vrchnokrieodvého až paleocénneho veku (tzv. brezovská skupina) a tiež obdobia paleocén až spodný eocén (tzv. myjavská skupina). Bradlové pásmo tvorí hranicu s flyšovými horninami na severe. Severná časť Myjavskej pahorkatiny je budovaná pieskovcami, ílovcami, zlepencami obdobia eocénu až oligocénu, tieto horniny sú súčasťou flyšového pásma. južnejšie potom slieňmi, vápencami, pieskovcami a zlepencami vrchnej kriedy. Najjužnejšiu časť už budujú vápence a dolomity, čiastočne bridlice a pieskovce obdobia stredného až vrchného triasu, ktoré patria hroniku.
Vodstvo.
Z hydrologického hľadiska patrí menšia západná časť k povodiu Moravy (odvodňuje rieka Myjava s Brezovským potokom), východná časť prináleží k povodiu Váhu (je odvodňovaná prostredníctvom potokov Kamečnica, Jablonka s Tŕstím a Kostolníkom, najjužnejšia časť Holeškou).
Osídlenie.
Myjavská pahorkatina patrí k nízkym, rozpojeným pohoriam, čo umožnilo vznik kopaničiarskeho osídlenia. Je súčasťou Myjavsko-bielokarpatskej oblasti rozptýleného osídlenia a jej Myjavskej podoblasti. Vnútri pahorkatiny sa nachádzajú tri mestá: Myjava, Stará Turá a Brezová pod Bradlom. Má približne 40 000 obyvateľov.
Deväť klasických kníh

Deväť klasických kníh alebo Štyri knihy a päť klasických textov (, ) je autoritatívny kánon čínskeho konfucianizmu pochádzajúci z obdobia pred rokom 300 pred Kr.
Štyri knihy.
Súbor "Štyroch kníh" (四書 , "S'-šu") zostavil v období dynastie Sung filozof Ču Si.
Päť kánonických kníh.
Autorstvo alebo zostavenie "Piatich kánonických kníh" zvaných tiež "Päť klasických kníh" (五經, "Wu-ťing") sa tradične pripisuje Konfuciovi samotnému.
Gorod

Gorod je technická death metalová skupina z francúzskeho mesta Bordeaux. Gorod vznikli pod názvom Gorgasm v roku 1997, ale v USA kapela v podobnom žánri pod rovnakým menom už existovala, tak sa premenovali na Gorod. Skupinu založili basgitarista Barby, gitarista Mathieu a bubeníčka Sandrine. Za hlavné vplyvy tejto kapely patria hlavne skupiny Death, Suffocation, Spawn of Possession v menšej miere počuť v ich skladbách inšpirácie od kapiel Carcass, Atheist Coroner a Meshuggah. Veľkú rolu v ich progresívnom a technickom štýle hrania má aj džez. Prvý radový album "Neurotripsicks"bol vynovený v roku 2005 o dve bonusové skladby, ostatné skladby na ňom boli remastrované skladby, ktoré už vyšli predtým rok pod starým názvom – Gorgasm. Album z 2006 "Leading Vision" je považovaný kritikmi za jeden z najoriginálnejších albumov v podžánri technický death metal, ktoré boli vydané v roku 2006.. Ich posledný album Process of a New Decline je obohatený o umelecké hudobné elementy vo vyšších a vysokých tempách, ktoré súvisia s príchodom nového bubeníka Sama.
Aktuálna zostava.
USS Nevada (BB-36)

USS Nevada bola prvá jednotka triedy Nevada. Pomenovaná bola v súlade s doktrínou USA po jednom zo spolkových štátov USA, po Nevade. Mala jedinú sesterskú loď Oklahoma.
Stavba.
Kýl bol založený v lodeniciach Fore River Shipbuilding Company v Quincy (Massachusetts) 4. novembra 1912. Na vodu bola spustená 11. júla 1914 a US Navy si ju prevzala v 11. marca 1916.
Pohon a pancierovanie.
Pohon zabezpečovalo 12 kotlov Yarrow, ktoré poháňali dve lodné skrutky s výsledným výkon až 26 500 ks, ktoré premieňali na maximálnu rýchlosť lode 20,5 u.
Na Nevade bol použitý po prvýkrát systém pancierovania „všetko alebo nič“, tz. hlavné a životne dôležité časti chránil silný pancier, kým menej dôležité časti boli chránené slabo.
Výzbroj.
Hlavná výzbroj pozostávala z desiatich diel kalibru v štyroch vežiach (dve vpredu, dve vzadu) v konfigurácii 3-2-2-3 delá na vežu. Pomocnú výzbroj tvorilo 21 diel kalibru uložených v kazematách po stranách. Táto pomocná výzbroj sa však ukázala ako nenefektívna (použiteľná len pri pokojnom mori), preto bola neskôr demontovaná. Niesla aj štyri torpédomety kalibru .
Služba a I. svetová vojna.
Od prevzatia, až do polovice roku 1918 slúžila v Tichom oceáne, načo bola prevelená do Európy, kde sa stihla ešte zapojiť do bojov v I. svetovej vojny. Po vojne slúžila v Atlantiku a východnom Tichomorí. Podnikla cesty do Brazílie a Austrálie.
Rekonštrukcia a prestavba.
Koncom dvadsiatich rokov dvadsiateho storočia podstúpila rozsiahlu prestavbu, načo slúžila až do japonského útoku v Tichomorskom loďstve.
Vypuknutie vojny (Pearl Harbor).
Počas útoku na Pearl Harbor, 7. decembra 1941, bola jednotka schopná pohybu hneď na počiatku útoku, práve preto bola terčom zúrivých útokov japonských lietadiel. Bola zasiahnutá jedným torpédom a viacerými bombami, potopeniu zabránilo len to, že nabehla na plytčinu. Po provizórnych opravách bola odoslaná na generálku na západné pobrežie USA.
Juan Román Riquelme

Juan Román Riquelme (* 24. jún 1978, San Fernando, Argentína) je bývalý argentínsky futbalista, ktorý hral na pozícií útočného stredopoliara. 
Riquelme vyrastal v Buenos Aires, tu hrával aj za klub Argentinos Juniors, od roku 1995 hrával za klub Boca Juniors. V roku 2002 po siedmich úspešných sezónach v Boce prestúpil za 10 miliónov libier do klubu FC Barcelona. V roku 2003 prestúpil do Villarealu.
Desktop

Desktop (angl. pôvodne "doska pracovného stola") môže byť v informatike:
Karbonyl

Karbonyl môže byť:
Kométa C/1999 J2

Kométa C/1999 J2 objavil B. Skiff 13. mája 1999 z Lowellovho observatória. Je to najvzdialenejšia kométa od Slnka.
Boise

Boise je hlavné a najľudnatejšie mesto amerického štátu Idaho. Má rozlohu 165,8 km² a žije tu 205-tisíc obyvateľov, v metropolitnej oblasti vyše 616-tisíc. 
Mesto bolo založené v roku 1863, počas občianskej vojny, v takmer neosídlenej krajine, iba asi 64 km na západ od Boise, pri hranici s Oregonom, leží staršia pevnosť "Fort Boise", vybudovaná v 30. rokoch 19. storočia Spoločnosťou Hudsonovho zálivu. Hneď o rok neskôr získalo štatút mesta a o ďalší rok neskôr sa stalo hlavným mestom Idaho (nahradilo mesto Lewiston). Meno Boise je však staršie: oblasť dostala názov podľa rieky, ktorá miestom preteká a vytvára v ňom zelenajúce sa, zalesnené údolie („La Rivière Boise“), v 20. rokoch 19. storočia od francúzsky hovoriacich Kanaďanov.
Geografia.
Boise leží v juhozápadnej časti štátu Idaho, asi 66 km východne od hraníc s Oregonom a 180 km severne od hraníc s Nevadou. Mesto leží na širokom a pomerne rovinnatom, lesmi obklopenom, povrchu, v nadmorskej výške 824 m n. m., ktorý zhruba 40-50 km na juhovýchode i severozápade obklopujú vrcholky úpätia Skalistých hôr. Okolo mesta preteká rieka Boise River.
Pierre

Pierre môže byť:
Pierre (Južná Dakota)

Pierre je hlavné mesto amerického štátu Južná Dakota. Má rozlohu a v roku 2010 malo 13 646 obyvateľov. Je to druhé najmenšie hlavné mesto štátu USA podľa počtu obyvateľov, po meste Montpelier vo Vermonte. 
Pierre sa stalo hlavným mestom v roku 1889. Hlavným dôvodom bola jeho poloha v centrálnej časti štátu Južná Dakota. Preto je aj v súčasnosti dôležitým dopravným uzlom štátu.
Topeka

Topeka je hlavné mesto amerického štátu Kansas a sídlo okresu Shawnee County, ktorý je pomenovaný podľa indiánskeho kmeňa. Má rozlohu .
Frankfort

Frankfort môže byť:
Pozri aj:
Frankfort (Kentucky)

Frankfort je hlavné mesto amerického štátu Kentucky. Má rozlohu 38,9 km² a žije tu 25 527 obyvateľov (2010) - je to teda 5. najmenej obývané hlavné mesto v USA.
Proximus Diamond Games 2007

Proximus Diamond Games 2007 bol tenisový turnaj okruhu WTA, ktorý sa hral na dvorcoch Sportpaleis Merksem v Antverpách v Belgicku od 10. februára do 18. februára 2007. Vyhrala ho Amélie Mauresmová, ktorá vo finále porazila druhú nasadenú Kim Clijstersovú 6-4, 7-6. Bol to jej 24 titul na okruhu WTA.
Dvojhry.
Nasadenie.
V zozname sú nasadené hráčky. V zátvorkách je kolo, ktorom vypadli.
Štvorhry.
Nasadenie.
V zozname sú nasadené páry. V zátvorkách je kolo, ktorom vypadli.
Kvalifikácia dvojhry.
The following players have qualified for the main draw:
Nasadenie.
V zozname sú nasadené hráčky. V zátvorkách je kolo, ktorom vypadli.
Baton Rouge

Baton Rouge je hlavné mesto amerického štátu Louisiana. Po meste New Orleans je to druhé najväčšie mesto v Louisiane. Má rozlohu 204,8 km² a žije tu 224 tisíc obyvateľov, v metropolitnej oblasti 752 tisíc.
Zbrane založené na mechanizme AK-47

Mnoho konštruktérov sa inšpirovalo mechanizmom pušky AK-47, ktorý vynašiel Michail Kalašnikov. Používajú ho tieto zbrane:
Bismarck (Severná Dakota)

Bismarck je hlavné a druhé najväčšie mesto amerického štátu Severná Dakota (druhé najväčšie po meste Fargo) a sídlo okresu Burleigh County. Bolo založené v roku 1872 a hlavným mestom Severnej Dakoty sa stalo v roku 1889.
Má rozlohu 71,0 km² a žije tu 61 272 obyvateľov , v metropolitnej oblasti takmer 100-tisíc obyvateľov.
Nachádza sa v oblasti Veľkých prérií, na ľavom brehu rieky Missouri, v nadmorskej výške , oproti mestu Mandan. V meste sídli Bismarck State College, zoologická záhrada Dakota Zoo, južne od mesta komplex University of Mary. Mesto je obsluhované regionálnym letiskom Bismarck Municipal Airport.
Augusta

Augusta môže byť:
Augusta (Maine)

Augusta je hlavné mesto amerického štátu Maine na rieke Kennebec a sídlo okresu Kennebec County. Má rozlohu 150,9 km² a 18 560 obyvateľov (2000).
Čárska Kopánka

Čárska Kopánka je vodný tok na Záhorí, v západnej časti okresu Senica. Je to vedľajšie, pravostranné rameno Myjavy s dĺžkou 4,1 km.
Opis toku.
Preteká geomorfologickým celkom Borská nížina, jej podcelkom Myjavská niva. Od hlavného koryta Myjavy sa oddeľuje západne od mesta Šaštín-Stráže, v lokalite Zelnica v nadmorskej výške približne 165 m n. m. Najprv tečie severozápadným smerom okrajom Strážov nad Myjavou, následne sa stáča na západ a preteká lokalitou Čárska lúka. Ďalej pokračuje na krátkom úseku opäť na severozápad, z pravej strany priberá Smolinský potok a tečie západným smerom južným okrajom intravilánu obce Čáry. Napokon sa stáča na juhojuhozápad a juhozápadne od stredu obce sa v nadmorskej výške cca 161 m n. m. spája s korytom Myjavy.
Annapolis

Annapolis je hlavné mesto amerického štátu Maryland a sídlo okresu Anne Arundel County. Má rozlohu a žije tu vyše 38-tisíc obyvateľov (2010).
Lansing

Lansing je hlavné mesto amerického štátu Michigan a šieste najväčšie mesto v tomto štáte. Nachádza sa v okrese Ingham County a malá časť zasahuje do okresu Eaton County. Má rozlohu a žije tu 114 297 obyvateľov (2010).
Kuklovská Kopánka

Kuklovská Kopánka je vodný tok na Záhorí, v západnej časti okresu Senica. Je to vedľajšie, ľavostranné rameno Myjavy s dĺžkou 3 km.
Preteká geomorfologickým celkom Borská nížina, jej podcelkom Myjavská niva. Od hlavného koryta rieky Myjavy sa oddeľuje severoseverovýchodne od obce Kuklov, cca 100 m po prúde od sútoku Myjavy s Čárskou Kopánkou, v nadmorskej výške približne 161 m n. m. Najprv tečie juhozápadným smerom, z ľavej strany do nej ústi vodný kanál z lokality Košariská, stáča sa na západ až západojuhozápad a preteká okrajom intravilánu obce Kuklov. Pri osade Marcinkov mlyn sa potom stáča severozápadným smerom a západne od spomenutej obce sa v nadmorskej výške 156,3 m n. m. spája s vodami Myjavy.
David Lee Roth

David Lee Roth (* 10. október 1954) je americký rockový spevák, skladateľ a herec. "Diamond Dave" sa preslávil účinkovaním v skupine Van Halen.
Rohovský potok

Rohovský potok je krátky potok na Záhorí, v severovýchodnej časti okresu Senica. Je to pravostranný prítok Paseckého potoka, meria 1,8 km a je tokom VI. rádu.
Pramení v Chvojnickej pahorkatine, v podcelku Zámčisko, na južnom svahu vrchu Za bôrom (351,8 m n. m.) v lokalite Priečna, v nadmorskej výške približne 330 m n. m. Od prameňa tečie na krátkom úseku najprv severojužným smerom, potom sa stáča a ďalej pokračuje juhovýchodným smerom. Preteká územím so zachovalými brehovými porastmi a napokon tečie intravilánom obce Rohov. Na okraji obce sa v nadmorskej výške cca 230 m n. m. vlieva do Paseckého potoka. Nepriberá žiadny trvalý prítok.
Proximus Diamond Games

Proximus Diamond Games je tenisový turnaj typu Tier II na okruhu WTA, ktorý sa koná v Antverpách v Belgicku. Hrá sa od roku 2002 na dvorcoch Sportpaleis Merksem na začiatku februára.
Turnaj Proximus Diamond Games ponúka veľmi špeciálnu trofej, zlatú raketu vysádzanú diamantami pre hráčku, ktorá zvíťazí na turnaji trikrát počas piatich rokov. Hodnota tejto rakety sa odhaduje na 1 milión eur. Venus Williamsová mala možnosť získať raketu v roku 2005, ale vo finále prehrala s Amélie Mauresmovou. Druhú možnosť mala na turnaji v roku 2006, odhlásila sa však dva dni pre začiatkom. Amélie Mauresmová vyhrala túto trofej v roku 2007 po treťom víťazstve v rade. 
V roku 2008 bude predstavená nová trofej, ktorá sa bude dať vyhrať za rovnakých podmienok. Táto trofej by mala mať ešte väčšiu cenu.
Rybčiansky potok

Rybčiansky potok je potok na Záhorí, v severnej časti okresu Senica. Je to pravostranný prítok Paseckého potoka, meria 2,6 km a je tokom VI. rádu.
Pramení v Chvojnickej pahorkatine, v podcelku Zámčisko, juhojuhozápadne od kóty 322,2 m v lokalite Drienovce, v nadmorskej výške približne 275 m n. m. Od prameňa tečie na juh, pričom na hornom toku sa esovito stáča ďalej pokračuje juhojuhovýchodným smerom. Na dolnom toku vstupuje do podcelku Senická pahorkatina, výrazným oblúkom sa stáča na východ a severne od obce Rybky sa v nadmorskej výške 216,7 m n. m. vlieva do Paseckého potoka. Nepriberá žiadne trvalé prítoky.
Jackson

Jackson môže byť:
ZFS

ZFS je súborový systém, pôvodne vytvorený spoločnosťou Sun Microsystems pre operačný systém Solaris. Kľúčovou vlastnosťou je integrácia konceptov súborového systému a správy zväzkov. Implementácia ZFS v Solarise je pod open source licenciou CDDL.
Jackson (Mississippi)

Jackson je hlavné mesto amerického štátu Mississippi. 
Má rozlohu a žije tu 73 514 obyvateľov (2010), v metropolitnej oblasti až 510 000 obyvateľov.
Zrubanský jarok

Zrubanský jarok je potok na Záhorí, vo východnej časti okresu Senica. Je to pravostranný prítok Hodonského potoka, meria 2,7 km a je tokom V. rádu.
Pramení v Malých Karpatoch, v podcelku Brezovské Karpaty, západojuhozápadne od kóty 376,3 m v nadmorskej výške približne 267 m n. m. Od prameňa tečie západným smerom, na krátkom úseku sa stáča na juhozápad, preteká okrajom prírodnej pamiatky Zrubárka a zľava priberá prítok spod Bachráčky (363,8 m n. m.). Opätovne tečie na západ, napája vodnú nádrž Jablonica a opúšťa územie CHKO Malé Karpaty, ktorým tiekol už od prameňa. Zároveň vstupuje do severovýchodného výbežku Borskej nížiny, do podcelku Podmalokarpatská zníženina, kde sa najprv stáča západojuhozápadným smerom, potom juhojuhozápadným smerom a juhovýchodne od obce Jablonica ústi v nadmorskej výške 218,0 m n. m. do Hodonského potoka.
Sonátová forma

Sonátová forma je hudobná forma využívaná v dielach klasickej hudby. Je to najviac rozšírená forma. Sonátovú formu majú prvé vety rôznych diel komornej i orchestrálnej hudby - sonát, sláčikových kvartét, ouvertúr, koncertov, symfónií, a iných. Často sa využíva tiež v záverečných vetách sonát, sláčikových kvartét a koncertov.
Dejiny.
Hoci v období baroka už existovali skladby označované "sonáty", sonátová forma ako taká neexistovala. Počiatky tradičnej sonátovej formy siahajú do obdobia raného klasicizmu, kde sa o jej vývoj zaslúžili najmä Johann Stamitz, Carl Philip Emmanuel Bach a ďalší skladatelia. O ustálenie jej formy sa významným sposobom zaslúžil Joseph Haydn. V dobe Haydna, Mozarta a Beethovena už mala sonátová forma pevne danú štruktúru. Sonátová forma sa stala základnou hudobnou formou, využívanou počas celého romantizmu i 20. storočia. Postupne však dochádzalo k modifikáciam rozneho rozsahu.
Štruktúra.
Sonátová forma môže začínať buď priamo expozíciou, alebo jej predchádza úvod. Úvod má úlohu uviesť poslucháča do atmosféry vlastnej skladby. Podľa rozsahu a tematickej samostatnosti rozlišujeme 2 typy úvodu:
Základná štruktúra sonátovej formy pozostáva z troch častí:
Expozícia
V expozícií skladateľ uvedie hlavný tematický materiál vety. Ten tvoria jednotlivé témy:
Rozvedenie 
Kým expozícia uvádza hlavný materiál, úlohou rozvedenia je spracovať, rozviesť tieto témy. Diel rozvedenia v priebehu vývoja postupne nadobudol väčšiu dôležitosť - od náznakovitého rozvedenia v počiatočnom vývojovom štádiu cez rozvinutý tvar, keď bolo rovnocenné s krajnými dielmi až po takú formu, v ktorej sa stáva ťažiskom celej sonátovej formy (najmä v novšej hudbe). 
Rozvedenie je dielom sonátovej formy, pre ktorý platí najmenej obmedzení, skladateľ v ňom môže použiť rôzne spôsoby motivicko - tematickej práce. Aj tonálny plán rozvedenia je voľný. Spravidla sa však obchádzajú tóniny, ktoré boli použité v expozícii (najmä hlavná tónina). Formový rozvrh a rozsah rozvedenia závisia od možnosti spracovanie jednotlivých tém a celkového rozsahu sonátovej formy, ako aj od toho, akú dôležitosť zastáva rozvedenie v sonátovej forme.
Vo väčšine sonát však nachádzame tri typické úseky, na ktoré je rozčlenené rozvedenie: 
Repríza
Repríza je posledný diel sonátovej formy, ktorý má úlohu zopakovať tematický materiál expozície. Svojím charakterom vyvažuje dynamický priebeh rozvedenia a z formového hľadiska uspokojivo uzatvára celú časť v základnej tónine.
K tejto základnej podobe sonátovej formy sa niekedy pridáva "introdukcia" na úvod a "kóda" na úplny záver.
So spomínanými atribútmi sonátovej formy sa stretávame najmä v období klasicizmu a skorého romantizmu. Postupne došlo k viacerým inováciám. V neskorších skladbách sa skladatelia neuspokojili len s expozíciou dvoch alebo troch tém, ale v tejto časti uplatnili viacero previazaných hudobných nápadov. Podobne je v neskorších sonátach repríza iba voľnou parafrázou expozície a témy tu často prechádzajú do ďalšieho, kratšieho prevedenia.
Endianita

Endianita je v informatike spôsob uloženia čísel v pamäti počítača, ktorý definuje, v akom poradí sa ukladajú jednotlivé jednotky informácie príslušného údajového typu. Ak ide konkrétne o bajty, označuje sa tiež ako poradie bajtov ().
Rôzne platformy môžu používať rôznu endianitu a tento problém je potrebné brať do úvahy pri prenose binárnych súborov alebo sieťovej komunikácii medzi platformami s rôznou endianitou.
Big-endian.
V tomto prípade sa na pamäťové miesto s najnižšou adresou uloží najvýznamnejší bajt ("MSB") a zaň sa ukladajú ostatné bajty až po najmenej významný bajt ("LSB") na konci. Architektúry uplatňujúce tento princíp sa nazývajú big-endian (mnemotechnická pomôcka: "big end first") a patria medzi ne Motorola 68000, SPARC a System/370. 
Napr. 32-bitové číslo codice_1 sa na adresu codice_2 uloží nasledovne:
Ľudia, ktorý píšu text latinkou alebo cyrilikou (texty zapisované zľava doprava), používajú kvázi zápis big-endian intuitívne na zápis čísiel – napr. v čísle „125“ je cifra „1“ cifrou s najvyššou hodnotou označujúca počet stoviek niečoho.
Little-endian.
V tomto prípade sa na pamäťové miesto s najnižšou adresou uloží najmenej významný bajt ("LSB") a zaň sa ukládajú ostatné bajty až po najvýznamnejší bajt ("MSB"). Architektúry uplatňujúce tento princíp sa nazývajú little-endian (mnemotechnická pomôcka: "little end first") a patria medzi ne MOS Technology 6502, Intel x86 a DEC VAX.
Napr. 32-bitové číslo codice_1 sa na adresu codice_2 uloží nasledovne:
Middle-endian.
Niektoré architektúry označované ako middle-endian (alebo niekedy mixed-endian) používajú zložitejší spôsob určenia poradia jednotlivých bajtov, ktorý je daný kombináciou oboch vyššie spomenutých spôsobov. Medzi takéto architektúry patrí napr. rodina procesorov PDP-11. Tento formát sa tiež používa na ukladanie čísiel s pohyblivou desatinnou čiarkou a dvojitou presnosťou v systémoch VAX a ARM. 
Napr. 32-bitové číslo codice_1 sa na adresu codice_2 uloží nasledovne:
alebo prípadne:
Juno I

Juno I je raketa, ktorá ako prvá vyniesla na obežnú dráhu družicu USA. Stalo sa tak, len zhodou okolností, pretože prvou raketou mala byť raketa Vanguard. Juno I je raketa typu Jupiter-C.
Dejiny.
V roku 1951 Wernher von Braun a jeho tím začali začali vyvíjať raketu Redstone, čo bola raketa stredného doletu. Redstone mala dostrel okolo 200 míľ a používala tekutý kyslík a alkohol ako palivo. 
V júni 1954 von Braun navrhol projekt Orbiter, kde mala raketa Redstone pôsobiť ako nosič. Tento návrh bol ale zamietnutý a predčasne ukončený. Nasledujúci rok Spojené štáty oznámili, že vyšlú na obežnú dráhu satelit, ako súčasť medzinárodného geofyzikálneho roka (IGY) ktorý sa konal od 1. júla 1957 do 31. decembra 1958. Vláda rozhodla, že sa na tento účel postaví nová raketa Vanguard. Jeden z dôvodov bol aj ten, že raketa Vanguard bola nová a nebola vyvíjaná pre bojové účely, ako to bolo v prípade rakety Redstone. Svet bol šokovaný štartom Sputniku a následne Sputniku II, ktorý vyniesol aj prvého živého tvora do vesmíru. Spojené štáty reagovali nariadením von Braunovi, aby pripravil jednu z rakiet Jupiter C na štart so satelitom Explorer I do 90 dní. Spojené štáty ešte pred vypustením Sputniku 1 dúfali, že družica Vanguard bude prvým telesom na obežnej dráhe avšak naneštastie 6. decembra 1957 raketa Vanguard TV3 explodovala 2 sekundy po štarte pre zrakom celého sveta. 
Jupiter-C bol modifikovaný, aby mohol vyslať prvú družicu USA. Boli pridané ďalšie tri stupne potrebné k dosiahnutiu potrebnej rýchlosti. Juno I bol iba 21,23 metra vysoký a mal priemer 1. stupňa bol 1,78 metra. Jeho hmotnosť činila 29 ton. Bol omnoho menší ako prvé ruské nosiče. Užitočným zaťažením bola družica Explorer I, ktorá sa stala prvou americkou družicou. Družica objavila radiačné pásy zeme (tzv. Van Allenove pásy)
Jefferson City

Jefferson City je hlavné mesto amerického štátu Missouri a sídlo okresu Cole County. 
Má rozlohu a žije tu 43 079 obyvateľov (2010), v širšej mestskej oblasti okolo 54-tisíc.
Partnerské mestá.
 Mníchov, Bavorsko, Nemecko, 2004
Salem

Salem môže byť: